
(Kulturális, Turisztikai, Sport, Köznevelési és Szociálpolitikai Főosztály)

Budapesti Fesztivál- és Turisztikai Központ Nonprofit Kft.: 810601

A Budapesti Fesztivál- és Turisztikai Központ Nonprofit Kft. közszolgáltatási feladataira biztosított támogatást tartalmazza a címkód. (A Fővárosi Önkormányzat és a Budapesti Fesztivál- és Turisztikai Központ Nonprofit Kft. között  megkötött kulturális és turisztikai szolgáltatások tartós biztosításáról szóló közszolgáltatási keretszerződés 2021. december 31. napjáig hatályos.)

A Társaság főbb feladatai az alábbiak:
· az Önkormányzat és a kulturális kormányzat együttműködésében és támogatásával megvalósuló rendezvények, valamint az Önkormányzat saját szervezésű, szezonális ünnepekhez és egyéb jeles eseményekhez kapcsolódó, a város közterületein és egyéb rendezvényhelyszínein megvalósuló kulturális és turisztikai rendezvényeinek előkészítése, szervezése és lebonyolítása;
· az Önkormányzat felkérése alapján közreműködés a nemzetközi kapcsolatok ápolása keretében megvalósuló kulturális rendezvények szervezésében, turisztikai együttműködések kialakításában;
· a kulturális turizmus szempontjából is vonzerővel bíró összművészeti programok és rendezvények előkészítése, létrehozása, megvalósítása;
· Budapest, mint turisztikai desztináció menedzselése, bemutatása, népszerűsítése;
· turista tájékoztatás.

Budapest Film Zrt.: 815701

Az Mötv. 13. § (1) bekezdés 7. pontja valamint a 23. §. (4) bekezdés 16.) pontja alapján a helyi önkormányzat feladata a filmszínház támogatása. A Fővárosi Önkormányzat ezen feladatát a Fővárosi Önkormányzat 100%-os tulajdonában lévő Budapest Film Zrt-vel együttműködve valósítja meg.

Budapesti Városarculati Nonprofit Kft.: 816201

A Budapesti Városarculati Nonprofit Kft. közszolgáltatási feladataira biztosított támogatást tartalmazza a címkód. (A Fővárosi Önkormányzat és a BVA Budapesti Városarculati Központ Nonprofit Kft. között  megkötött közfeladat ellátásban történő közreműködésről szóló közszolgáltatási keretszerződés 2021. december 31. napjáig hatályos.)

A Társaság főbb feladatai az alábbiak:
· Budapesthez kapcsolódó kulturális projektek megvalósításának koordinálása, irányítása, felügyelete;
· a fővároshoz kapcsolódó kulturális projekteket népszerűsítő kampányok, rendezvények, kiállítások, fórumok, kampányok, workshop-ok lebonyolítása, irányítása, koordinálása;
· kulturális projektekkel kapcsolatos szakmai anyagok és prezentációk elkészítése;
· közszolgálati funkciókhoz kapcsolódó kreatív és ötletpályázatok megvalósítása;
· közösségi tér kialakítása és fenntartása induló kulturális és kreatívipari, innovatív vállalkozások számára;
· Budapesttel kapcsolatos kutatások, stratégiai elemzések, fejlesztési tervek elkészítése;
· Budapest közszolgálati funkcióihoz kapcsolódó konferenciák, rendezvények szervezése;
· városarculati elemek megjelentetése minden olyan kiemelt, egyedi fővárosi vagy állami szervezésű kulturális, turisztikai és szabadidős eseményen, ünnepen, amelynek során Budapest Főváros népszerűsítése szükséges;
· teljes Budapest arculatkészítés (Budapest logo, kézikönyv, szlogenek kidolgozása), arculati elemek elhelyezése, közterületi megjelentetése;
· népszerűsítő kampányok, rendezvények, kiállítások, fórumok, workshop-ok irányítása, koordinálása;
· meglévő, a fővároshoz kapcsolódó kampányok koordinálása, valamint azok további népszerűsítése;
· közreműködés a turisztikai vonzerővel bíró hazai és nemzetközi programokon történő városarculat megjelenése érdekében;
· gazdaságszervezési- és fejlesztési feladataival kapcsolatban közreműködik az induló kreatívipari vállalkozások számára a támogató környezet megteremtésében.

Budapesti Sportszolgáltató Központ Közhasznú Nonprofit Kft.: 816301

2019. év során 57.000 eFt támogatást kapott a társaság, melyből kifizetésre került 34.395 ezer Ft, a 2020. évi előirányzat a fennmaradó kötelezettség vállalással terhelt maradvány összeg visszatervezését tartalmazza (22.605 ezer Ft).

Budapesti Fesztiválzenekar Alapítvány: 837601

Az alapítvány, mint a Budapesti Fesztiválzenekar működtetője a Fővárosi Önkormányzattal kötött 2015. július 1-től - 2020. december 31-ig hatályos közszolgáltatási keretszerződése alapján:

- elősegíti a zenekar sokszínű budapesti, magyarországi és nemzetközi programjának megvalósulását, ezen belül nagyzenekari hangversenyek, kortárs és klasszikus zenei estek, közösségi és ifjúsági programok szervezését a legváltozatosabb helyszíneken,

- elősegíti a zenekar külföldi megjelenését, valamint a zenekar nemzetközi kapcsolatainak ápolását,- közreműködik ifjúsági programok keretében folyamatosan bővülő partneriskolai programok, például próbalátogatások megvalósításában, hangszerkóstolók folytatásában, kakaókoncertek és autizmusbarát kakaókoncertek szervezésében.

Kulturális és sport támogatási keret: 915401

Kulturális és sport ágazati támogatásokra önálló szabályozás szerint biztosított keret.

A „Szikla” Múzeumi Közhasznú Alapítvány: 830702

A „Szikla” Múzeumi Közhasznú Alapítvány által működtetett Sziklakórház Atombunker Múzeum, mint országos gyűjtőterületű tematikus múzeum tevékenysége illeszkedik a Főváros által ellátandó - Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 23. § (4) bekezdés 16. pontjában foglalt - országos szerepkörével összefüggő kulturális szolgáltatások körébe, így a Fővárosi Önkormányzat 2018. évben közszolgáltatási keretszerződést kötött 2018. július 04. napjától - 2023. december 31. napjáig tartó határozott időtartamra a Kft-vel. A címen szereplő összeg A „Szikla” Múzeumi Közhasznú Alapítvány támogatását tartalmazza

Pro Cultura Urbis Közalapítvány: 831402

A címen szereplő támogatási összeg a Fővárosi Önkormányzat által 1999-ben alapított Közalapítvány éves működési kiadásának támogatását tartalmazza.

JAZZART Közcélú Alapítvány: 836502

A Fővárosi Önkormányzattal megkötött, 2016. január 1. napjától - 2021. december 31-ig hatályos Közszolgáltatási Keretszerződésében vállalt feladataira biztosított támogatást az önkormányzat.

Közszolgáltatási Keretszerződésében megfogalmazott fő céljai: a jazz, népzene, világzene és a komolyzene műfajához kapcsolódó hazai és nemzetközi rendezvények, versenyek, illetve ezen a területen megrendezésre kerülő egyéb kulturális események megvalósítása, tehetségkutatás és tehetséggondozás, továbbá a jazz művészet fejlesztése, hazai jazz-művészeti alkotások létrehozásának ösztönzése, valamint a budapesti jazz-zenei klubélet, így különösen a Budapest Jazz Club működésének elősegítése, kulturális és közöségi programjai mellett szorosan együttműködik több művészeti, oktatási intézménnyel is, valamint állandó kapcsolatot ápol a legfontosabb szakmai szervezetekkel, köztük a Magyar Jazz Szövetséggel.
Angol Nyelvű Színház Közhasznú Alapítvány: 838102

A címen a Fővárosi Önkormányzat és az alapítvány között létrejött, 2019. január 01. napjától - 2021. december 31-ig hatályos Közszolgáltatási Keretszerződésben rögzített előadó-művészeti feladatokra biztosított támogatás szerepel.

Közszolgáltatási Keretszerződése értelmében az alábbi előadó-művészeti szolgáltatásokat látja el:
· angol nyelvű darabok magyarországi bemutatásának elősegítése, angol nyelvű színházi előadások létrehozása,
· új kortárs előadó-művészeti bemutatók létrehozása a független szféra neves alkotóival együttműködve, helyspecifikus kortárs bemutatók színrevitele,
· együttműködés hazai és külföldi alkotókkal, társulatokkal, vendégjátékok, koprodukciók létrehozása,
· társművészeti kísérletek, összművészeti programok szervezése, befogadása,
· kapcsolatépítés művészeti, közoktatási, közművelődési és társadalmi közösségi szervezetekkel,
· kapcsolódás iskolarendszeren belüli és kívüli oktatási, nevelési és művészetpedagógiai programokhoz az ifjúság igényes művészeti nevelése érdekében.

Függetlenül Egymással Közhasznú Egyesület: 838202

Az Egyesület 2012. óta működteti a Jurányi Produkciós és Inkubátor Házat, mely független előadó-művészeti kezdeményezéseknek nyújt próba- és fellépési lehetőséget. A Fővárosi Önkormányzat és az Egyesület 2015. augusztus 1. -  2021. december 31. között érvényben lévő közszolgáltatási keretszerződés alapján az alábbi fő feladatokat látja el a szervezet: 
· kulturális, művészeti projektek megvalósítása, azok intézményi hátterének biztosítása, tanácsadás, pályázatírás, közös projektek szervezése;
· előadó-művészeti tevékenysége keretében új kortárs előadó-művészeti bemutatók létrehozása független alkotó- és előadóművészekkel együttműködve, kortárs színpadi produkciók, összművészeti előadások, művészeti kiállítások befogadása, létrehozása és menedzselése,
· szakmai kurzusok, workshopok és mesterkurzusok szervezése, részvétel tudományos kutatásokban és továbbképzéseken,
· beavató színházi és ifjúsági program új közönségréteg tudatos kiépítése és elérése érdekében, 
· tematikus fesztiválok szervezése, országos fesztiválokon való megjelenés,
· kapcsolatépítés művészeti, közoktatási, közművelődési és társadalmi közösségi szervezetekkel: nyitott közösségi helyszínként aktív részvétel a budapesti kulturális életben,
· kapcsolódás iskolarendszeren belüli és kívüli oktatási, nevelési és művészetpedagógiai programokhoz az ifjúság igényes művészeti nevelése érdekében,
· együttműködés fővárosi, vidéki, határon túli és külföldi alkotókkal és társulatokkal.

Budapest Főváros Önkormányzata megbízásából a 2015/2016-os színházi évadtól az Egyesület bonyolítja a Staféta Pályázatot, amely olyan fiatal, pályakezdő független előadó-művészeti alkotókat, csoportokat támogat, akik tehetségüket már megmutatták, azonban kifejezetten számukra kiírt pályázati lehetőségek hiányában új produkciók színreviteléhez nem rendelkeznek forrással. A címen szerepel a 2020/2021-es színházi évad pályázatának 24.000 ezer Ft-os összege.
Közép-Európa Táncszínház Egyesület: 838602

A címen a Fővárosi Önkormányzat és az Egyesület között létrejött, 2019. január 1-től – 2021. december 31-ig hatályos Közszolgáltatási Keretszerződésben rögzített előadó-művészeti feladatokra biztosított támogatás szerepel.

A Közép-Európa Táncszínház Egyesület a létesítő okiratában foglalt közhasznú tevékenységei keretében - az Önkormányzattal fennálló Szerződés időtartama alatt - teljesíti az Emtv. szerinti minősítéshez szükséges feltételeket és törekszik a tevékenységi körébe tartozó előadó-művészeti, valamint az ahhoz kapcsolódó egyéb szolgáltatásokat folyamatosan biztosítani. 
Főbb feladatai az alábbiak:
· színvonalas kortárs táncművészeti produkciók létrehozása, azok bemutatása, népszerűsítése hazai és külföldi helyszíneken;
· művészeti nevelés és oktató tevékenység a mozgáskultúra, tánc és nonverbális művészet területén;
· kapcsolatépítés művészeti, közoktatási, közművelődési és társadalmi közösségi szervezetekkel;
· kapcsolódás iskolarendszeren belüli és kívüli oktatási, nevelési és művészetpedagógiai programokhoz az ifjúság igényes művészeti nevelése érdekében;
· programjának bemutatása és népszerűsítése helyi és országos turisztikai jelentőségű rendezvényeken.

Budapest Táncszínházért Alapítvány 838702

A címen a Fővárosi Önkormányzat és az Alapítvány között létrejött, 2019. január 1-től – 2021. december 31-ig hatályos Közszolgáltatási Keretszerződésben rögzített előadó-művészeti feladatokra biztosított támogatás szerepel.

A Budapest Táncszínházért Alapítvány a létesítő okiratában foglalt közhasznú tevékenységei keretében - az Önkormányzattal fennálló Szerződés időtartama alatt - teljesíti az Emtv. szerinti minősítéshez szükséges feltételeket és törekszik a tevékenységi körébe tartozó előadó-művészeti, valamint az ahhoz kapcsolódó egyéb szolgáltatásokat folyamatosan biztosítani. 
 Főbb feladatai az alábbiak:
· színvonalas kortárs táncművészeti produkciók létrehozása, azok bemutatása, népszerűsítése hazai és külföldi helyszíneken;
· művészeti nevelés és oktató tevékenység a mozgáskultúra, tánc és nonverbális művészet területén;
· kapcsolatépítés művészeti, közoktatási, közművelődési és társadalmi közösségi szervezetekkel;
· kapcsolódás iskolarendszeren belüli és kívüli oktatási, nevelési és művészetpedagógiai programokhoz az ifjúság igényes művészeti nevelése érdekében;
· programjának bemutatása és népszerűsítése helyi és országos turisztikai jelentőségű rendezvényeken.

MIPIM és Expo Reál nemzetközi szakvásárok: 843502

A nemzetközi ingatlanpiaci kiállításokon, szakvásárokon való részvételek, megjelenések kiadásait tartalmazza a címen szereplő összeg. 


